1
1 St-4600/16
[image: ]    REPUBLIKA HRVATSKA

 TRGOVAČKI SUD U ZAGREBU
         STALNA SLUŽBA
Karlovac, Ljudevita Šestića 4

U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba, po sucu Jadranki Mađeruh, kao stečajnom sucu, u povodu prijedloga predlagatelja MIŠ d.o.o., Zagreb, Nova cesta 136a, OIB: 86035476948, za otvaranje stečajnog postupka nad dužnikom MIŠ d.o.o., Zagreb, Nova cesta 136a, OIB: 86035476948, 3. kolovoza 2016.


r i j e š i o   j e


Odbacuje se kao nedopušten prijedlog za otvaranje stečajnog postupka nad dužnikom MIŠ d.o.o., Zagreb, Nova cesta 136a, OIB: 86035476948.


Obrazloženje


	Osoba ovlaštena za zastupanje dužnika po zakonu (Snježana Sremić) podnijela je u ime dužnika prijedlog za otvaranje stečajnog postupka nad dužnikom MIŠ d.o.o., Zagreb, Nova cesta 136a, OIB: 86035476948.

	Temeljem čl. 16. st. 1. Stečajnog zakona (Narodne novine broj 71/15, dalje:SZ) prijedlog za otvaranje stečajnog postupka podnosi se na propisanom obrascu te sadržava podatke za identifikaciju dužnika i podnositelja prijedloga i popis imovine i obveza dužnika.

	Odredbom čl. 13. st. 1. SZ-a propisano je kako se u stečajnom postupku podnesci podnose na propisanim obrascima, ako je to tim zakonom određeno. Sadržaj i oblik obrazaca iz stavka 1. toga članka propisat će Pravilnikom ministar nadležan za poslove pravosuđa (stavak 2.). Ako podnesak nije podnesen na propisanom obrascu sud će ga odbaciti kao nedopušten (stavak 4.).

	Pravilnik o sadržaju i obliku obrazaca na kojima se podnose podnesci u predstečajnom i stečajnom postupku 	 objavljen je Narodnim novinama broj 107/15 od 7. listopada 22015. Navedeni Pravilnik stupio je na snagu 15. listopada 2015.,  a prijedlog za otvaranje stečajnog postupka je podnesen 25. svibnja 2016. Obrasci iz čl. 13. st. 1. SZ-a dostupni su, u skladu s čl. 13. st. 3. SZ-a, na mrežnoj stranici e-oglasna ploča sudova. 

	S obzirom na to da u konkretnom slučaju prijedlog za otvaranje stečajnog postupka nije podnesen na propisanom obrascu, sud je na temelju odredbe čl. 13. st. 4. SZ-a u vezi s čl.13. st. 1. i čl. 16. st. 1. SZ-a odlučio kao u izreci rješenja.

	
U Karlovcu 3. kolovoza 2016.

           Stečajni sudac:
       Jadranka Mađeruh,v.r.

            Za točnost otpravka-
              ovlašteni službenik:
                 Draženka Prpić

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

